དེའང་ལོ་བཅུ་ཙམ་གྱི་གོང་དུ་ལྷོ་ཨ་མི་རི་ཀའི་བཙུན་མ་ཁག་ཅིག་གིས་བཞུགས་སྒར་དུ་༸གོང་ས་མཆོག་གི་༸སྐུ་མདུན་ནས་དགེ་ཚུལ་གྱི་སྡོམ་པ་བཞེས་རྗེས་སྤྱི་ཚོགས་ཁྲོད་ཞི་བདེ་གོང་འཕེལ་གནང་རྒྱུར་དམིགས་ཏེ་བཙུན་མའི་ཚོ་ཁག་ཞིག་གསར་འཛུགས་དང་འབྲེལ།༸གོང་ས་མཆོག་གི་དགོངས་གཞི་ལྟར་ཆོས་ལུགས་ལ་མ་བརྟེན་པའི་བཟང་སྤྱོད་དང་འགྲོ་བ་མི་གཅིག་འགྱུར་གྱི་འདུ་ཤེས་གོང་འཕེལ་ཐོག་ཕྱག་ལས་གནང་བ་ཟད།དྲ་རྒྱའི་བརྒྱུད་ནང་པའི་ཆོས་ལ་བསླབ་པ་སློབ་གཉེར་བྱ་རྒྱུའི་ལས་གཞི་ཞིག་ཀྱང་སྤེལ་ཡོད་པ་རེད།ལྷག་དོན་ལོ་གསུམ་གྱི་གོང་དུ་མེག་སི་ཀོར་གནས་སྤོ་གནང་སྟེ་ཆོས་ཚོགས་ཤིག་གསར་འཛུགས་གནང་ཡོད་པ་ལྟར།དེ་རིང་༸གོང་ས་མཆོག་ནས་ཆོས་ཚོགས་དེ་དང་འབྲེལ་བའི་མི་སྣ་༥༠སྐོར་ཞིག་ལ་དམིགས་བསལ་མཇལ་ཁ་དང་བཀའ་སློབ་བསྩལ་ཡོད་པ་རེད།